system
Răspunde în limba română, în stilul Wikipedia, cat mai corect gramatical.
user
Dă-mi mai multe informații despre Dăbuleni.
assistant
Dăbuleni este un oraș în județul Dolj, Oltenia, România, format din localitatea componentă Dăbuleni (reședința), și din satul Chiașu. A fost declarat oraș prin Legea 83/2004.

Geografie 
Orașul Dăbuleni este situat în sudul Olteniei, în partea de sud-est a județului Dolj, la sud de Craiova și în apropierea portului Bechet, în vecinătatea Dunării, într-o zonă cu sol nisipos, numită și "Sahara Olteniei".
Face parte din zona etnografică Romanați. Se află la 200 km și de București, și de Sofia, capitale importante în Balcani.

Relieful din regiune este format din câmpii și lunci acoperite cu dune de nisip.
În partea de sud se găsesc suprafețe cu aspect neted de coline care urcă până la extremitatea nordică a teritoriului.

Climă 
Din punct de vedere climatic, are un pronunțat caracter continental cu ușoară influență mediteraneană. Astfel, regiunea are parte de o perioadă de secetă accentuată în lunile iulie - septembrie și o cantitate normala de precipitanții în lunile mai și iunie. Temperatura medie anuala este de 11,1 grade Celsius. 
Precipitatiile ating o medie anuala de 548 mm, sunt repartizate neuniform de-a lungul anului si pot avea variatii semnificative de la un an la altul.

Vegetație 
Vegetația lemnoasă specifică regiunii este reprezentată de salcâm, iar în zăvoaiele de pe malul Dunării întâlnim plop, salcie, stejar.

Istoric 
Pe locul actualului oraș au existat trei sate: Broasca, Ciungu și Dăbuleni. Prin comasarea lor s-a format comuna Dăbuleni, care în 2004 a devenit oraș.

Pe teritoriul Dăbulenilor, "în vale" a existat înainte de al Doilea Război Mondial o zonă umedă, alimentată periodic de revarsări ale apelor Dunării, cu multe bălți și stufăriș, loc unde oamenii pescuiau și de unde se procurau trestie și papură pentru folosința în gospodărie. Acest loc este cunoscut azi sub numele „în baltă”.
Zona a fost modificată în urma desecărilor practicate de regimul comunist, devenind propice pentru agricultura (grau, porumb, pepeni).

Astăzi încă mai funcționează sistemul de irigații cu ajutorul căruia se mai pot obține recolte de pe pământurile mai sărace.

Demografie 

Conform recensământului efectuat în 2021, populația orașului Dăbuleni se ridică la 10.333 de locuitori, în scădere față de recensământul anterior din 2011, când fuseseră înregistrați 12.182 de locuitori. Majoritatea locuitorilor sunt români (89,95%), cu o minoritate de romi (1,35%), iar pentru 8,52% nu se cunoaște apartenența etnică. Din punct de vedere confesional, majoritatea locuitorilor sunt ortodocși (90,64%), iar pentru 8,82% nu se cunoaște apartenența confesională.

Politică și administrație 
Orașul Dăbuleni este administrat de un primar și un consiliu local compus din 17 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Economie 

Principala activitate economică în Dăbuleni este agricultura și legată de aceasta o mică industrie de prelucrare. În ultimii ani la Dăbuleni au apărut și semne de întărire a serviciilor de diverse tipuri și a comerțului. 
Sunt prezente mai multe bănci și există chiar și servicii de televiziune prin cablu, cu post local de televiziune. 
Sunt prezente diferite firme: materiale de construcții, minimarketuri, supermaketuri, farmacii.

Solurile nisipoase de la Dăbuleni sunt favorabile viței de vie și în special culturilor de pepeni, astfel că zona este cunoscută ca „patria lubenițelor”.
Anual, producătorii din Dăbuleni exportă circa 40.000 de tone de pepeni.
În zonele unde pământurile sunt mai fertile, se cultivă și cereale.

În Dăbuleni a fost înființată SCCCPN (Stațiunea Centrală de Cercetări pentru Cultura Plantelor pe Nisipuri). SCCCPN Dabuleni funcționează în subordinea Academiei de Știinte Agricole și Silvice „Gheorghe Ionescu-Sisești” - București.
În prezent, aceasta are sediul în Dăbuleni, județul Dolj, pe Drumul Național - Bechet-Corabia, la 75 km de Craiova, 107 km de Calafat și 40 km de Corabia.

Educație 
În localitatea Dăbuleni a fost inființat și funcționează un liceu: Liceul Teoretic Dăbuleni.

Totodată, își desfașoară activitatea trei școli generale cu clasele I-VIII și mai multe grădinițe.

Sănătate 
În Dabuleni funcționează Spitalul Orășenesc Așezămintele Brâncovenești. În urma clasificării spitalelor din România, Spitalul a primit calificativul IV. Acestă clasă a IV include unitati care deservesc unitatea administrativ-teritorială și care se limitează la afecțiuni cu grad mic de complexitate.

Totodată, în localitate functionează și un Centru de sănătate, cabinete stomatologice.

Personalități 
 Ionela Prodan (1947 - 2018), interpretă de muzică populară
 Mișu Negrițoiu (n. 1950), economist, deputat
 Gil Dobrică (n. 1946 - 2007) solist vocal de muzică pop-rock, soul și rhythm and blues

Vezi și 
 Nisipurile de la Dăbuleni, sit Natura 2000

Note

Legături externe 

 Primaria Dabuleni (Site-ul Primariei)
 Dabuleni.go.ro  (Portalul orașului)
 Liceul Teoretic Dabuleni (Site oficial)
 Servicii Web Design (Site oficial - S.C Fzones Media Design SRL)
 Studio Web Design  (Site oficial - S.C G-Studio Web Design SRL)
Reportaje
 „Bostănarii” nu l-au iertat pe Băsescu, 11 noiembrie 2009, Evenimentul zilei

Dăbuleni
Dăbuleni
Dăbuleni